Laimonis Liepa
Laimonis Liepa (1933-1975) bija ģeogrāfijas, astronomijas un mākslas vēstures skolotājs, Rundāles pils muzeja pirmais direktors. L. Liepa izlolojis ideju par Rundāles pils atjaunošanu jau agrā jaunībā. 1972. gadā viņš izcīnīja pilij muzeja statusa piešķiršanu un veltīja visus savus spēkus tās atjaunošanai sākotnējā izskatā. Viņa nopelns bija Imanta Lancmaņa piesaistīšana Rundāles pils atjaunošanā. Miris 1975. gadā nenoskaidrotos apstākļos uz vilciena sliedēm.